De mange ændringer gav imidlertid anledning til en del klager, blandt andet fordi der også skete ændringer steder, hvor der ikke var kommet metro.<ref>[https://www.tv2lorry.dk/koebenhavn/borgere-kaemper-omlagt-buslinje-nu-betaler-de-banner-paa-bussen ''Borgere kæmper for omlagt buslinje: Nu betaler de for banner på bussen''] af Morten Engelschmidt. TV2 Lorry, 10. december 2019.</ref> Desuden var en del utilfredse med at have mistet deres direkte forbindelser til Indre By. Movia svarede imidlertid, at det ville koste mange passagerer og penge, hvis busserne skulle køre samme sted som metroen. Desuden gav omlægningerne nye forbindelser.<ref>[https://www.tv2lorry.dk/lorryland/overblik-over-nyt-bynet-movia-svarer-pa-sporgsmal-om-fem-omdiskuterede-ruter ''Overblik over Nyt Bynet: Movia svarer på spørgsmål om fem omdiskuterede ruter''] af Christina Keldby Nielsen. TV2 Lorry, 17. oktober 2019.</ref> I juni 2021 blev der dog etableret en ny linje 11 som forbindelse mellem [[Rådhuspladsen]] og [[Hvidovre Hospital]] til erstatning for [[linje 1A]], der var blevet omlagt med Nyt Bynet.<ref>[https://www.kk.dk/dagsordener-og-referater/Borgerrepr%C3%A6sentationen/m%C3%B8de-08102020/referat/punkt-4 ''Bustilpasninger i Valbyområdet''], referat af Borgerrepræsentationens møde 8. oktober 2020, Københavns Kommune.</ref>
Historie Foreninger Organisationer